ሱዳን ከአፍሪካ ሕብረት በጊዜያዊነት ታገደች
የአፍሪካ ሕብረት ሱዳን በሲቪል የሚመራ ጊዜያዊ አስተዳደር እስክታቋቁም ድረስ ከማንኛውም የአፍሪካ ሕብረት እንቅስቃሴዎች እንዳገዳት አስታወቀ።
የአፍሪካ ሕብረት በሱዳን ጉዳይ ጥርስ የሌለው አንበሳ ሆኗል እየተባለ ወቀሳ ሲቀርብበት ነበር።
ኤርትራ በትንትናው ዕለት የአፍሪካ ሕብረት ዝምታን ተቃውማ መግለጫ ማውጣቷ ይታወሳል።የሱዳን የተቃዋሚና ሰብአዊ መብት ተሟጋቾች ከሐገሪቱ ወታደራዊ ምክር ቤት የቀረበለትን የእንነጋገር ጥሪ ወደ ጎን በማለት ተቃዋሚዎች ላይ ማንገላታት፣ እስርና ግድያ እየተካሄደ መነጋገር እንደማይፈልግ አስታውቋል።ከካርቱም የሚወጡ በርካታ ዘገባዎች እንደሚገልፁት የሀገሪቱ ልዩ ኃይል የከተማዋን ጭር ያሉ አውራ ጎዳናዎች ተቆጣጥሮ ያገናቸውን ንፁኃን ዜጎች እያንገላታ ነው።ከዚህ ቀደም ጃንጃዊድ ሚሊሺያ ተብሎ ይታወቅ የነበረው ይህ ልዩ ኃይል በ2003 በነበረው የዳርፉር ግጭት ላይ ተሳትፎ ነበረው በሚል ክስ ይቀርብበታል።እንደ ቢቢሲ ዘገባ ሱዳን የሲቪል አስተዳደር በሚፈልጉ ዜጎች የተቃውሞ ሰልፍ አማካኝነት ለ30 ኣመት ሀገሪቱን የመሩት ፕሬዝዳንት ኦማር አልበሺር ከሰልጣን ከወረዱ በኋላ እየተመራች የምትገኘው በወታደራዊ ምክር ቤት ነው። 